निर्मला कपिला दी वो सहमे हुए यूँ मेरे पास आये न जाने नया साल क्या गुल खिलाये  करीब आये भी वो मगर खोये-खोये यही इक अदा दिल हमारा दुखाये  गरूरे जबां का जरा देख जलवा कि जैसे कोई तीर दिल में चुभाये  चले बाग़ में हाथ थामे हुए हम हमारी खुशी देख गुल मुस्कराए  भुलाए सभी हादसे ज़िन्दगी के मगर याद उसकी भुलाई न जाए  चले जा रहे हैं बिना राह जाने भला अपनी मंजिल कोई कैसे पाए  घर आओ अगर तुम दिए मैं जलाऊँ नया साल तुम बिन न मुझको लुभाए  गये वो कहाँ छोड़ कर मेरी दुनिया कोई तो कहीं से उन्हें ढूँढ लाये  बसी है मेरे दिल में तस्वीर उसकी मिटाने पे भी वो मिटायी न जाए गरूरे ज़बां का ज़रा देख जलवा कि जैसे कोई तीर दिल में चुभाये ।